Estádio Nacional de Brasília

Estádio Nacional Mané Garrincha, også kalt Estádio Nacional de Brasília eller Estadio Nacional de Brasília Mané Garrincha, er et fotball- og konsertstadion i Brasília i Brasil. Arenaen ble innviet den 10. mars 1974, og gjennomgikk en større renovering fra 2010-2013 på grunn av FIFA Confederations Cup 2013 og fotball-VM i 2014 Banen skal brukes til VM i 2014, og ble brukt under FIFA Confederations Cup 2013 til kampen mellom Brasil og Japan. Stadion er av naturgress av typen «Bermuda celebration», og har målene 105x68 meter. Det er plass til 72 788 tilskuere, som sitter på det nærmeste 7,5 meter fra banen. Kostnadene totalt kom på 1,015 milliarder brasilianske real (omtrent 2,683 milliarder norske kroner etter kurs 2. april 2014). Banen er oppkalt etter Garrincha, eller Mané Garrincha som han ofte ble kalt i Brasil, enda Garrincha aldri spilte for en klubb i Brasília eller bodde i byen. Banen er opprinnelig fra 1974. Referanser Eksterne lenker (pt) Offisielt nettsted (en) Estádio Mané Garrincha – kategori av bilder, video eller lyd på Commons Fifa.com – Estadio Nacional Arkivert 19. juni 2014 hos Wayback Machine.